text: भारतीय जनता पार्टी (बीजेपी) की दो दिवसीय राष्ट्रीय कार्यकारिणी की बैठक दिल्ली में चल रही है. जिसमें अगले लोकसभा चुनाव को लेकर रणनीति पर चर्चा होगी. बेहद कम समय में बनकर तैयार हुए अंबेडकर भवन में होने वाली इस महत्वपूर्ण बैठक की अध्यक्षता बीजेपी अध्यक्ष अमित शाह करेंगे और पीएम मोदी समेत पार्टी के तमाम बड़े नेता इसमें हिस्सा लेंगे. इस बैठक में पार्टी पूर्व प्रधानमंत्री अटल बिहारी वाजपेयी के योगदान और आगामी लोकसभा चुनाव की रणनीति पर चर्चा करेगी.